1930-40ndail käisid euroopa ilvesed Põhja-Kasahstani aladel uudistamas, 1950ndail ilmusid sinna ümberasujad. Teine migratsioonilaine tuli 1969.-73. a seoses ebatavaliselt lumerohkete talvede ja jäneste vähesusega. Samal ajal hakkasid euroopa ilvesed levima metsasteppidesse: Brjanski, Tambovi, Kuibõševi ja Orenburgi oblasti, Tatarimaale ja Lääne-Siberisse. Inimesed olid ise põhjustanud ilveste migratsiooni, hävitades kampaania korras hunte - nüüd ei takistanud hundid enam ilveseid lõuna poole levimast. Uustulnukaid "karistati" ka metsas kohates samamoodi nagu asulasse tulemise eest. Esialgu ei pidanud migrandid uues kohas kuigi kaua vastu, siis tüdisid inimesed ilveste vastu võitlemast.